open-index/open-wikipedia-markdown huggingface dataset:
Ödön Kárpáti

**Ödön Kárpáti** (2. tammikuuta 1892 Budapest &ndash; 1918) oli unkarilainen yleisurheilija, joka kilpaili kestävyysjuoksussa. Hän osallistui Tukholman olympialaisissa 1912 maratonille, joka kilpailtiin 40&nbsp;200 metrin mittaisena. Kárpáti juoksi matkan ajassa 3.25.21,6 ja päätyi sijalle 31 ollen vain kolmea muuta maaliinpäässyttä nopeampi.

## Lähteet
Valtalaki (täsmennyssivu)

**Valtalaki** voi tarkoittaa muun muassa seuraavia historiallisia lakeja:

;Suomessa
*valtalaki, kesällä 1917 Suomessa hyväksytty laki, joka siirsi ylimmän vallan eduskunnalle
*valtalaki, Suomessa vuosina 1941–1955 voimassa ollut *laki talouselämän säännöstelemisestä poikkeuksellisissa oloissa* (303/1941)
* Valtalaeiksi on myös 1950–1970-luvuilla voitu kutsua sellaisia erityislakeja, joilla hallitukselle annettiin erityisiä valtuuksia talouselämän säännöstelyyn (hinnansäännöstelyyn, asunnonsäännöstelyyn, palkkasäännöstelyyn, indeksiehtojen kieltämiseen ja suhdannepidätyksiin).

;Saksassa
*valtalaki (), Saksassa keväällä 1933 hyväksytty poikkeuslaki, joka siirsi valtiopäiviltä valtaa hallitukselle
Kamyšin

**Kamyšin** () on kaupunki ja kaupunkipiirikunta (*gorodskoi okrug*) Volgogradin alueella Venäjällä. Se sijaitsee Volgaan padotun Volgogradin tekojärven oikealla rannalla. Kaupungin väkiluku oli 119 924 vuonna 2010. 

Kamyšin perustettiin vuonna 1668. Sen nimi oli *Dmitrijevsk* vuoteen 1780, jolloin se sai kaupunginoikeudet ja nykyisen nimensä.
Findance.com

**Findance.com** on viihde-, elokuva- ja musiikkiaiheinen verkkosivusto sekä viihdepalvelu. Se perustettiin 20. huhtikuuta 1998 dance/pop-musiikkijulkaisuna, ja myöhemmin se laajensi toiminta-aluettaan vahvemmin viihde-, elokuva- ja TV-puolelle.

Sivusto ilmoittaa parhaaksi TNS Gallup -kävijänoteerauksekseen 351&nbsp;675 eri selainta, viikolla 29 (2011). Sivuston mukaan lukijoista 55&nbsp;% on miehiä ja 45&nbsp;% naisia, ja lukijoiden suurin ikäryhmä ovat 15–25-vuotiaat.

## Lähteet

## Aiheesta muualla
* Findance.com
* Findance.com Facebookissa
* Sivuston kävijämääräkehitys
Koripallon miesten SM-sarjakausi 1960

**Koripallon miesten SM-sarjakausi 1960** oli 20. kausi, jolloin pelattiin miesten koripallon Suomen mestaruudesta. Kausi pelattiin kaksinkertaisena. Kauden päätteeksi Torpan Pojat voitti Suomen mestaruuden. Kausi oli viimeinen, jolla tasapeli hyväksyttiin lopputulokseksi.

## Runkosarja

ToPon joukkue: Matti Airas, Paavo Suhonen, Matti Suhonen, Kyösti Rousti, Eero Lindegren, Veikko Parikka, Kimmo Kettunen, Kauko Väänänen, Taisto Taivassalo, Mikko Hyryläinen, Kauko Erkko, Olli Arrakoski, Matti Vasama.

## Lähteet
* Fokus Urheilu 2
Oda Canterburylainen

**Oda** tai **Odo** (k. 958) oli Canterburyn arkkipiispa Elinaikanaan häntä kutsuttiin "Oda Hyväksi", koska hänet tunnettiin kirkkojen kunnostajana ja papiston moraalin kohottajana. Hänet julistettiin pyhimykseksi ja hänestä kirjoitettiin hagiografia 1000- ja 1100-vuosisatojen vaihteessa.

## Tausta
Oda syntyi Itä-Angliassa tanskalaisille vanhemmille. Hänen veljenpojastaan Oswald Worcesterläisestä tuli Yorkin arkkipiispa.

Oda nimitettiin Ramsburyn piispaksi noin vuonna 925. Hän toimi myös kuningas Athelstanin neuvonantajana, joka lähetti hänet vuonna 936 Ranskaan neuvottelemaan Englantiin karkotetun Ludvig IV:n, joka oli kuningas Kaarle Yksinkertaisen poika, palauttamisesta valtaistuimelle. Oda oli paikalla Athelstanin voittaessa Brunanburhin taistelun.

## Arkkipiispa

Oda nimettiin Canterburyn arkkipiispaksi vuonna 941. Hän laajensi huomattavasti Canterburyn tuomiokirkkoa. Hän kuoli 2. kesäkuuta 958. Hänestä kuoleman jälkeen kerrotun legendan mukaan ehtoollisleivästä tippui verta hänen kädessään. Toisen legendan mukaan hän korjasi Athelstanin miekan ihmeenomaisesti.

## Lähteet
Lita Grey

**Lita Grey** (oik. **Lillita Louise MacMurray**; 15. huhtikuuta 1908 – 29. joulukuuta 1995) oli yhdysvaltalainen näyttelijä ja Charlie Chaplinin toinen vaimo.

## Aiheesta muualla
Koripallon miesten SM-sarjakausi 1950

**Koripallon miesten SM-sarjakausi 1950** oli 10. kausi, jolloin pelattiin miesten koripallon Suomen mestaruudesta. 

Liittojen mestaruuskamppailuissa HOK-Veikot voittivat SöNMKY:n 41-25 19. marraskuuta ja viikkoa myöhemmin varmistui liiton mestaruus. Työväen Mailapojat oli TUL:n paras keräten 7 joukkueen kaksinkertaisessa sarjassa 20 pistettä (korit 611-462), johon pistemäärään ylsi myös Kotkan Reipas (516-376). Uusintaottelussa TMP voitti Reippaan 51-44.

Lopullisessa mestaruussarjassa pelasi kaksi parasta joukkuetta Koripalloliitosta ja Työväen Urheiluliitosta. 5. tammikuuta 1951 HOK-Veikot voitti Työväen Maila-Pojat 44-30 ja vei koripallon SM-kultaa. Sörnäisten NMKY voitti samana päivänä Kotkan Reippaan ja sai palkinnokseen pronssia.

## Mestaruussarja

### Ottelut

## Lähteet
Rosicrucian Egyptian Museum

**Rosicrucian Egyptian Museum** (lyhennettynä **REM**) on San Josén kaupungissa Kalifornian osavaltiossa Yhdysvalloissa sijaitseva museo, jossa on muinaisen Egyptin esineitä. Museon perusti Ancient Mystical Order Rosae Crucis (AMORC) -järjestö. Se avattiin vuonna 1966. Museon ulkoasu on tehty muistuttamaan muinaisegyptiläistä tyyliä. Rakennuksen edessä oleva veistos esittää Taweret-jumalaa.

## Lähteet
Kelenföld

**Kelenföld** on Budapestin kaupunginosa sen XI osa-alueella. Siellä oli 53&nbsp;332 asukasta vuonna 2001, jolloin se oli asukasluvultaan Budapestin viidenneksi suurin kaupunginosa.

Kelenföld laajeni vuosina 1967–1983, jolloin sinne rakennettiin uusia asuntoja vanhalle kaatopaikalle. Silloin rakennettiin yli 9&nbsp;300 uutta kotia 99 hehtaarin alueelle. Kelenföldissä on rautatieasema, jolla on jonkin verran kaukoliikennettä.

## Lähteet

## Aiheesta muualla
Parsat

**Parsat** (*Asparagus*) on kasvisuku parsakasvien heimossa ja heimon tyyppisuku. Suvussa on 160–290 lajia, joita tavataan Euroopassa, Aasiassa, Afrikassa, Australiassa ja Meksikossa. Parsat ovat monivuotisia ruohoja tai puolipensaita. Niiden lehdet ovat suomumaiset ja lehtien sijasta vihreänä yhteyttävänä osana ovat laakaversot.

## Parsalajeja
Parsa eli ruokaparsa on yleinen viljelykasvi, jonka kevätversoja käytetään vihanneksena. Esimerkiksi unelma ja natalinparsan lajike hienohelma ovat huonekasvina viljeltyjä parsoja.

* kaartoparsa (*Asparagus aethiopicus*)
* neulaparsa (*Asparagus acutifolius*)
* afrikanparsa (*Asparagus africanus*)
* otaparsa (*Asparagus aphyllus*)
** idänotaparsa (*A. aphyllus* subsp. *orientalis*)
* puuparsa (*Asparagus arborescens*)
* lääkeparsa (medeola) (*Asparagus asparagoides*)
* natalinparsa (*Asparagus densiflorus*)
** häntäparsa (*Asparagus densiflorus* 'Meyeri')
** hienohelma (*Asparagus densiflorus* 'Sprengeri')
* köynnösparsa (*Asparagus falcatus*)
* anaganparsa (*Asparagus fallax*)
* lankaparsa (*Asparagus flagellaris*)
* okaparsa (*Asparagus horridus*)
* sutiparsa eli lanzarotenparsa (*Asparagus nesiotes*)
** salvajesinsutiparsa (*A. nesiotes* subsp. *nesiotes*)
** lanzarotensutiparsa (*A. nesiotes* subsp. *purpuriensis*)
* parsa eli ruokaparsa (*Asparagus officinalis*)
* laidunparsa (*Asparagus pastorianus*)
* persianparsa (*Asparagus persicus*)
* riippaparsa (*Asparagus plocamoides*)
* etelänparsa (*Asparagus pseudoscaber*)
* terttuparsa (*Asparagus racemosus*)
* pensasparsa (*Asparagus retrofractus*)
* makaronesianparsa (*Asparagus scoparius*)
* unelma (*Asparagus setaceus* tai *Asparagus plumosus*)
** kartioparsa (*Asparagus setaceus* 'Pyramidalis')
* sarjaparsa (*Asparagus umbellatus*)
** madeiransarjaparsa (*A. umbellatus* subsp. *lowei*)
** kanariansarjaparsa (*A. umbellatus* subsp. *umbellatus*)
* säleikköparsa (*Asparagus verticillatus*)
* sulkaparsa (*Asparagus virgatus*) 

## Lähteet
* Facta, osa 7. 1970. .

### Viitteet

## Aiheesta muualla
* Flora of China: ''Asparagus''
Koripallon miesten SM-sarjakausi 1951

**Koripallon miesten SM-sarjakausi 1951** oli 11. kausi, jolloin pelattiin miesten koripallon Suomen mestaruudesta. 

Koripalloliiton mestaruussarjan viimeisellä kierroksella HOK-Veikot otti 48. perättäisen voittonsa, sarjakakkoseksi sijoittui Karhun Pojat ja kolmanneksi Sörnäisten NMKY. TUL:n mestaruuden vei Kotkan Reipas.

Koripallon SM-sarja pelattiin kahden SKL:n ja kahden TUL:n seuran välillä. Avauskierroksella 22. joulukuuta HOK-Veikot voitti Työväen Maila-Pojat 61–43 ja Karhun Pojat Kotkan Reippaan 39–29. Seuraavana päivänä HOK-Veikot voitti Reippaan pistein 47–15 ja viimeisessä ottelussaan 26. joulukuuta Karhun Pojat 60–43. Työväen Maila-Pojat voitti hopeaa ennen Karhun Poikia.

## Mestaruussarja

### Ottelut

## Lähteet
Maija Silvennoinen

**Maija Sisko Silvennoinen** (s. 28. helmikuuta 1961 Tarvaala, Saarijärvi) on suomalainen keittiömestari, ravintoloitsija, ruokatoimittaja ja televisiokokki. Hän on toiminut muun muassa vuosina 1993–2002 esitetyn *[[Bon Appétit]]* -ruokaohjelman juontajana ja toimittajana sekä juontanut MTV3:lla *[[Huomenta Suomi|Huomenta Suomen]]* *Makuja*-osiota, jossa hän valmisti erilaisia ruokia. Silvennoinen on toiminut myös muun muassa Me Naiset -lehden ja Ilta-Sanomien ruokatoimittajana.

Silvennoinen on kirjoittanut yli 20 keittokirjaa. Hän osallistui *[[Top Chef Suomi|Top Chef Suomen]]* ensimmäiselle tuotantokaudelle kevättalvella 2011.

Silvennoinen on työskennellyt ravintolapäällikkönä lukuisissa suomalaisissa ravintoloissa, mukaan lukien Savoy, GW Sundmans, Havis Amanda ja Nevski. Nykyisin Silvennoinen omistaa Jyväskylässä kasvisravintola Katriinan. Silvennoinen oli Maa- ja kotitalousnaisten Keskus ry:n hallituksen puheenjohtaja vuosina 2016–2017.

## Lähteet

## Aiheesta muualla
*Maija Silvennoisen verkkosivut
Sveitsin alle 20-vuotiaiden jääkiekkomaajoukkue

**Sveitsin alle 20-vuotiaiden jääkiekkomaajoukkue** edustaa Sveitsiä jääkiekon alle 20-vuotiaiden maailman&shy;mestaruus&shy;kilpailuissa ja muissa alle 20-vuotiaiden miesten jääkiekkomaaotteluissa. Joukkue on voittanut maailmanmestaruuskilpailuissa yhden pronssimitalin. Vuodesta 2010 lähtien Sveitsi on säilyttänyt paikkansa pääsarjassa ja edennyt kolmesti pronssiotteluun.

## Sijoitukset maailmanmestaruuskilpailuissa

* 1978 – 8. 
* 1979 – B-sarja; 1. 
* 1980 – 8. 
* 1981 – B-sarja; 1. 
* 1982 – 8. 
* 1983 – B-sarja; 1.
* 1984 – 8. 
* 1985 – B-sarja; 1.
* 1986 – 7. 
* 1987 – 6. 
* 1988 – B-sarja; 3. 
* 1989 – B-sarja; 2.
* 1990 – B-sarja; 1.
* 1991 – 7. 
* 1992 – 8. 
* 1993 – B-sarja; 1. 
* 1994 – 8. 
* 1995 – B-sarja; 1.
* 1996 – 9. 
* **[[Jääkiekon nuorten maailmanmestaruuskilpailut 1997|1997]]** – 7. 
* 1998 – **pronssia**
* 1999 – 9. 
* 2000 – 6. 
* 2001 – 6. 
* 2002 – 4. 
* 2003 – 7. 
* 2004 – 8. 

* 2005 – 8. 
* 2006 – 7. 
* 2007 – 7. 
* 2008 – 9. 
* 2009 – 1. divisioona, lohko A; 1. 
* 2010 – 4. 
* 2011 – 5. 
* 2012 – 8. 
* 2013 – 6.
* 2014 – 7. 
* 2015 – 9.
* 2016 – 9. 
* 2017 – 7.
* 2018 – 8.
* 2019 – 4.
* 2020 – 5.
* 2021 – 9.
* 2022 – 8.
* 2023 – 7.
* 2024 – 7.
* 2025 – 8.
* 2026 – 6.

## Katso myös
* Sveitsin jääkiekkomaajoukkue

## Lähteet

## Aiheesta muualla
* Sveitsi nationalteamsoficehockeyssä
Jokileinikki

**Jokileinikki** (*Ranunculus lingua*) on matalassa vedessä kasvava suurikokoinen leinikkikasvi.

## Ulkonäkö ja koko

Monivuotinen ja rönsyllinen jokileinikki on leinikiksi varsin suurikokoinen, sillä se kasvaa 50–120 cm korkeaksi. Varsi on pysty, 3–15 mm paksu ja vedenpinnan yläpuolella karvainen. Pitkäruotiset aluslehdet lakastuvat varhain. Muodoltaan aluslehtien lapa on pitkulaisen puikea ja tylppä- tai herttatyvinen. Varsilehdet ovat lyhytruotisia tai ruodittomia, suikeita, kooltaan tavallisesti 15–30 x 0,5–3 cm ja reunoiltaan vaihdellen lähes ehytlaitaisista sahalaitaisiin. Kukkaperä on sileä. Keltaisia, 25–45 mm leveitä kukkia on 1–8 kappaletta. Kukissa on kaksi kehäkiehkuraa ja verho- että terälehtiä viisi kappaletta. Terälehdet ovat mesikuopallisia. Jokileinikki kukkii Suomessa heinä-elokuussa. Hedelmä koostuu toispuolisesti siipipalteisista, 2–3 mm pituisista pähkylöistä, joissa on 0,5–1 mm pitkä ota. Muiden leinikkien tapaan jokileinikki on myrkyllinen laji.

## Levinneisyys
Jokileinikki on euraasialainen laji, jota tavataan vain Euroopassa ja Aasian länsi- ja keskiosissa. Euroopassa lajia kasvaa Ranskasta ja Britteinsaarilta itään Keski-Venäjälle asti. Etelässä levinneisyysalue ulottuu Keski-Italiaan ja Pohjois-Kreikkaan, pohjoisessa Fennoskandian keskiosiin. Aasian puolella lajia tavataan paikoitellen Länsi-Siperiassa, Keski-Aasiassa, Kaukasuksen alueella ja Turkissa.

Suomessa jokileinikki on alkuperäislaji, jota tavataan paikoitellen Oulun ja Kemin korkeuksille saakka. Yksittäisiä havaintoja lajista on myös Länsi-Lapista. Tavanomaisin laji on Järvi-Suomessa, jossa se on paikoin melko yleinen.

## Elinympäristö
Jokileinikki kasvaa matalassa vedessä. Lajille tyypillisiä kasvupaikkoja ovat purot, jokirannat sekä järvien rannat erityisesti purosuissa ja salmipaikoissa. Toisinaan sitä tavataan myös tulvanevoilla.

## Käyttö
Toisinaan jokileinikkiä kasvatetaan koristekasvina puutarhojen ja puistojen lammissa.

## Lähteet
* Kuopion katoava kasvimaailma. Toim. Renvall, Pertti & Fagerstén, Reino & Knuutinen, Jorma & Vainio, Outi. Kuopion luonnontieteellisen museon julkaisuja 6. Kuopio 2002.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
* 
* LuontoPortti: Jokileinikki (''Ranunculus lingua'')
* Pinkka, Lajintuntemuksen oppimisympäristö: Jokileinikki (''Ranunculus lingua'')
* Flora of China: ''Ranunculus lingua''
Tour de Ski 2011–2012

**[[Tour de Ski]] 2011–2012** kilpailtiin 29. joulukuuta 2011 – 8. tammikuuta 2012. Osakilpailut pidettiin Oberhofissa, Oberstdorfissa, Toblachissa, Cortina d'Ampezzossa ja Val di Fiemmessä. Kuudetta kertaa järjestettävään kilpailusarjaan puolustavina mestareina lähtivät naisten puolelta Justyna Kowalczyk ja miesten puolelta Dario Cologna. He voittivat kiertueen myös tänä vuonna.

## Naisten osakilpailut

## Miesten osakilpailut

## Lähteet
*Virallinen kotisivu
Koripallon miesten SM-sarjakausi 1944

**Koripallon miesten SM-sarjakausi 1944** oli 4. kausi, jolloin pelattiin miesten koripallon Suomen mestaruudesta. Kausi pelattiin yksinkertaisena. Kauden päätteeksi Helsingin Kiri-Veikot voitti Suomen mestaruuden. 

## Runkosarja

SP41 ja Turun Toverit keskeyttivät sarjan.

### Ottelut

## Lähteet
* Martti Jukola: Urheilun Pikkujättiläinen
* Koripalloliiton tulospalvelu
Koripallon miesten SM-sarjakausi 1942

**Koripallon miesten sarjakausi 1942** oli kausi, jolloin pelattiin sotasarjoja ja cup -turnauksia, mutta virallisiin SM-tilastoihin kautta ei ole laskettu.
Ulkopelimestaruuden voitti Helsingin Palloseura. Tosin loppuottelu jäi pelaamatta, koska vastustaja Kolmen kannaksen koukkaajat ei saanut rintamalta lomia loppuottelua varten.

## Tulokset
### Helsingin sotasarjan sarjataulukko
**''Lyhenteet:** # = Sijoitus runkosarjassa,  P+ = Tehdyt pisteet, P- = Päästetyt pisteet  P = Pisteet''

## Lähteet
* Martti Jukola: Urheilun Pikkujättiläinen

### Viitteet

## Aiheesta muualla
* 1942 – sota-ajalla koripalloilun läpilyönti Suomessa
Paphiopedilum druryi

**Paphiopedilum druryi** on Etelä-Intiassa kasvava venuksenkenkiin kuuluva kämmekkälaji.

## Historia
*P. druryin* löysi rouva J. A. Brown vuonna 1865, ja sen kuvasi Richard Henry Beddome vuonna 1874 julkaisussa *Icones Plantarum Indiae Orientalis; or plates and descriptions of new and rare plants, from Southern India and Ceylon* ja siirsi Berthold Stein vuonna 1892 julkaisussa *Stein's Orchideenbuch*. Laji nimettiin eversti H. Druryn mukaan, joka sai virheellisen kunnian lajin löytämisestä, vaikka oli hankkinut yksilönsä Brownilta.

## Kuvaus
*P. druryi* on pienehkö venuksenkenkä. 12–30&nbsp;cm pitkiä ja 2–4&nbsp;cm leveitä lehtiä on viidestä seitsemään kappaletta. Väritys on vaaleanvihreä. Kukkavana on jopa 25&nbsp;cm pitkä, väriltään violetti, nukkainen. Kukkavanan kärkeen kehittyy yksi kukka, joka on 5–7&nbsp;cm leveä. Lajin luonnonvaraisilta yksilöiltä on tavattu jopa 150 cm pituisia maavarsia. Laji kukkii touko–kesäkuussa.

## Elinympäristö
*P. druryi* kasvaa kevyessä varjossa ryhmittäin vuoristoisella ruohikkomaalla 1&nbsp;400–1&nbsp;600&nbsp;metrin korkeudella ohuessa maaperässä ja maatuvassa ruohossa. Lajia esiintyy Intian niemimaan kärjessä Agastaya Malai -vuoren lähistöllä yli 2&nbsp;000&nbsp;km päässä muista *[[Paphiopedilum]]*-suvun kasvupaikoista. Alueen lämpötila vaihtelee 18 ja 24 °C välillä. Ilmasto on lopputalvesta ja varhaiskeväällä kuiva, kesäisin ja syksyisin kosteahko.

## Lähteet
Robin Gibb

**Robin Hugh Gibb**, CBE (22. joulukuuta 1949 Douglas, Mansaari – 20. toukokuuta 2012 Lontoo, Englanti) oli brittiläinen laulaja-lauluntekijä. Hänet tunnetaan parhaiten Bee Gees -yhtyeestä, jonka hän perusti veljiensä kanssa.

## Varhainen elämä
Gibb syntyi Mansaarella 35 minuuttia ennen kaksosveljeään Mauricea. Perheeseen syntyi kaikkiaan viisi lasta, joihin Robinin ja Mauricen (1949–2003) lisäksi kuuluivat Lesley (s. 1945), Barry (s. 1946) ja Andrew (1958–1988). 1950-luvulla perhe muutti Chorlton-cum-Hardyyn, Manchesteriin, ja myöhemmin, loppuvuodesta 1958, Brisbanen Cribb Islandille, Australiaan. 

## Ura
Gibbin musiikkiura alkoi Australiassa ja kukoisti vuonna 1967 tapahtuneen Englantiin paluun jälkeen. Gibb toimi Bee Geesissä yleensä laulusolistina, ja lisäksi hän julkaisi lukuisia soololevytyksiä. Hänen ensimmäinen sooloalbuminsa, *[[Robin's Reign]]* (1970), on peräisin ajalta, jolloin hän oli jättänyt yhtyeen ja muut olivat jäädyttäneet yhtyeen toiminnan omia soolouria suunnitellessaan. Albumi ei ollut erityisen suuri menestys, vaikkakin kappale "Saved by the Bell" saavutti Britanniassa listan kakkossijan. Gibbin ensimmäisen sooloalbumin jälkeen Bee Gees palasi yhteen, ja Gibbin seuraava sooloalbumi julkaistiin vasta vuonna 1983. Samana vuonna ilmestyi single *[[Another Lonely Night in New York]]*.

## Sairaus ja kuolema
Gibb leikattiin elokuussa 2010 tukkeutuneen suolen takia. Maurice-veli oli kuollut vastaavassa tilassa vuonna 2003. Gibbillä todettiin paksusuolen syöpä, joka levisi hänen maksaansa. Gibb kuoli lontoolaisessa sairaalassa 20. toukokuuta 2012 taudin komplikaatioihin. Hän oli kuollessaan 62-vuotias.

## Tunnustukset
Gibb pääsi Songwriters Hall of Fameen vuonna 1994, ja vuonna 1997 Bee Gees yhtyeenä pääsi Rock and Roll Hall of Fameen. Gibbistä tehtiin yhdessä Mauricen ja Barryn kanssa Brittiläisen imperiumin ritarikunnan komentaja uutenavuotena 2001/2002. Gibb sai vuonna 2005 Steiger-palkinnon, ja vuonna 2004 hän sai Barryn kanssa kunniatohtorin arvot Manchesterin yliopistolta. Molemmat myös saivat vuonna 2009 Freedom of the City -tunnustukset Douglasin kaupungilta; Maurice sai sen lisäksi postuumisti. Gibb sai myös Ivor Novello- ja Grammy-palkinnot. 

## Yksityiselämä
Gibb meni vuonna 1968 naimisiin Robert Stigwoodin organisaatiossa toimineen sihteeri Molly Hullisin kanssa. Pari oli selviytynyt vuonna 1967 Hither Greenin junaturmasta, joka tappoi 49 ihmistä. Parille syntyivät lapset Spencer ja Melissa, mutta avioliitto päättyi avioeroon vuonna 1980 vuosien asumuseron jälkeen; Robin eli lähes vakituisesti Yhdysvalloissa, mutta Molly pysyi Britanniassa. Gibbin toinen vaimo, Dwina Murphy Gibb, on kirjailija ja taiteilija, joka on Brahma Kumarien seuraaja ja kiinnostunut druideista. Heillä on yksi lapsi, Robin-John. Pariskunta vietti aikaansa Mansaarella, Miamissa ja Oxfordshiren Thamessa. Gibb oli vegaani ja absolutisti.

Gibb oli Labour-puolueen kannattaja ja Tony Blairin läheinen ystävä.

## Lähteet

## Aiheesta muualla
* Robin Gibbin muistokirjoitus Helsingin Sanomissa
Koripallon miesten SM-sarjakausi 1964–1965

**Koripallon miesten SM-sarjakausi 1964–1965** oli 25. kausi, jolloin pelattiin miesten koripallon Suomen mestaruudesta. Kauden päätteeksi Helsingin Kisa-Toverit voitti Suomen mestaruuden.

## Runkosarja

HKT:n joukkue: Pertti Laanti, Pertti Risku, Martti Liimo, Kari Liimo, Raimo Vartia, Viktor Kaltala, Teijo Finneman, Kari Nyqvist, Jaakko Manssila, Pekka Sorsa, Pertti Hurme.

## Lähteet
* Fokus Urheilu 2

### Viitteet
Göteborg-luokka (korvetti)

**Göteborg-luokka** on Ruotsin merivoimien palveluksessa oleva korvettiluokka, johon kuuluu neljä 1. joulukuuta 1985 Karlskronavarvetilta tilattua alusta. Luokkaan piti tulla alun perin kuusi alusta, mutta kaksi viimeistä ei saanut hyväksyntää. Alukset olivat edelleen kehitettyjä Stockholm-luokan aluksia, joilla korvattiin loput Spica-luokan ohjusveneet. Aluksissa pyrittiin pienentämään tutka-, infrapuna- ja akustista jälkeä.

## Lähteet
*
*

### Viitteet
Shame

**Shame** voi viitata:

## Kirjallisuus, elokuva ja televisio
*''Shame'', romaani Salman Rushdielta
**Shame*, vuoden 1921 mykkäelokuvan pääosassa John Gilbert
*''Shame'', australialainen elokuva vuodelta 1988
***Shame*, vuonna 1992 julkaistu yhdysvaltalainen uudelleentelevisiointi
*''Shame'', Steve McQueenin elokuva vuodelta 2011

## Musiikki
* "Shame", raita Depeche Moden albumilta *[[Construction Time Again]]* 
* "Shame", Evelyn Kingin kappale
* "Shame", Monrosen kappale
* "Shame", Eurythmicsin kappale
* "Shame", OMD:n kappale
* "Shame", Gigolo Auntsin kappale
* "Shame", vuonna 1985 julkaistu single The Motelsin albumilta *[[Shock]]*
* "Shame", Robbie Williamsin kappale
* "Shame", Drowning Poolin kappale
* Shame, kappale The Smashing Pumpkinsin vuoden 1998 albumilta *[[Adore]]*
* Shame, single Stabbing Westwardin vuoden 1996 albumilta *[[Wither Blister Burn & Peel]]*
* ''Shame'', Bradin albumi
* ''Shame'', Trash Talkin albumi
Gilles Tremblay

**Gilles Tremblay** OQ (6. syyskuuta 1932 – 27. heinäkuuta 2017) oli kanadalainen säveltäjä. Hän opiskeli Montréalin ja Pariisin konservatorioissa. Hänen opettajiaan olivat Olivier Messiaen, Yvonne Loriod ja Maurice Martenot. Hän osallistui myös Darmstadtin kesäkursseille, joilla hän kiinnostui elektroakustisista tekniikoista.

Tremblay opetti vuodesta 1962 lähtien sävellystä Montréalissa. Hänen oppilaitaan olivat Serge Arcuri, Raynald Arseneault, Yves Daoust, François Dompierre, Marc Hyland, Ramon Lazkano, Robin Minard, Éric Morin, Silvio Palmieri, Micheline Coulombe Saint-Marcoux, André Villeneuve ja Claude Vivier.

Uransa alkupuolella Tremblay esiintyi ondes Martenot -spesialistina. Hän sai vuonna 1991 Québecin kansallisen ritarikunnan upseerin arvon. Hän sai lisäksi Denise Pelletier -palkinnon.

## Lähteet
Margaret Skeete

**Margaret Skeete** (o.s. Seward, 27. lokakuuta 1878 Rockport, Texas − 7. toukokuuta 1994 Radford, Virginia) oli yhdysvaltalainen nainen, joka oli ennen kuolemaansa 115-vuotiaana vanhin elossa ollut yhdysvaltalainen. Skeete asui Texasissa vuoteen 1953, jolloin hän puolisonsa Renn Skeeten kuoleman jälkeen muutti Virginiaan.

Skeete sai paljon mediahuomiota 1990-luvulla, kun hänet hyväksyttiin Guinnesin ennätysten kirjaan Yhdysvaltain vanhimpana elossaolevana henkilönä.

Skeete kuoli 115 vuoden ja 192 vuorokauden iässä 7. toukokuuta 1994. Kuolema johtui Skeeten kaatumisesta muutamaa viikkoa aikaisemmin.

## Lähteet
Shame (vuoden 2011 elokuva)

**Shame** on vuonna 2011 ensi-iltansa saanut brittiläinen eroottinen draamaelokuva, jonka on ohjannut ja käsikirjoittanut Steve McQueen. Pääosia näyttelevät Michael Fassbender ja Carey Mulligan.

*Shame* sai maailmanensi-iltansa Venetsian elokuvajuhlilla 4. syyskuuta 2011. Elokuva sai pääosin positiivisen vastaanoton kriitikoilta, jotka ylistivät Fassbenderin ja Mulliganin roolisuorituksia, McQueenin ohjausta sekä elokuvan realistista tapaa kuvata seksiriippuvuutta. Fassbender sai roolistaan Golden Globe -ehdokkuuden parhaasta miespääosasta vuoden 2012 gaalassa.

Vuonna 2016 *Shame* äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.

## Asetelma
Newyorkilainen Brandon (Michael Fassbender) kärsii seksiriippuvuudesta. Kun apua tarvitseva pikkusisko Sissy (Carey Mulligan) muuttaa hänen asuntoonsa, alkaa ulkoisesti menestyneen miehen elämä suistua raiteiltaan.

## Näyttelijät

## Arvioita

## Lähteet

## Aiheesta muualla
* Virallinen sivusto 
* 
*
Hyrylän koulukeskus

**Hyrylän koulukeskus** sijaitsee Tuusulan kunnan Hyrylässä Tuusulanväylän ja Sahatien risteyksessä osoitteessa Sahatie 1. Koulukeskuksessa toimii Hyrylän yläaste.Koulukeskuksessa toiminut Tuusulan lukion toimipiste on muuttanut uuteen Lukio- ja kulttuuritalo Monioon elokuussa 2023.

Hyrylän koulukeskuksessa on kärsitty sisäilmaongelmista. Siksi opetusta on järjestetty väistötiloissa. Tuusulan kunnan suunnitelmissa on rakentaa uusi, oppilasmäärältään suurempi luokka-asteiden 0-9 koulukeskus Rykmentinpuistoon. Valmistuttuaan uusi koulukeskus korvaisi nyt sisäilmaongelmaiset sekä tiloiltaan vanhentuneet Hyökkälän ja Hyrylän koulukeskukset sekä tiloiltaan vanhentuneen Mikkolan koulun perusopetuksen sekä vaativan erityisopetuksen. Tuusulan teknisessä lautakunnassa kesäkuussa 2020 hyväksytyn tavoiteaikataulun mukaisesti Rykmentinpuiston koulukeskus rakennettaisiin vuosina 2022-2024 ja valmistuisi syksyksi 2024.

## Lähteet

## Aiheesta muualla
* Tuusulan lukion sivusto
Rantakukat

**Rantakukat** (*Lythrum*) on rantakukkakasvien (Lythraceae) heimon tyyppisuku. Siihen kuuluu 40 lajia, joita esiintyy Euraasiassa, Amerikassa ja Afrikassa.

## Lajeja
* särmärantakukka (*Lythrum alatum*)
* karvaojakaali (*Lythrum borysthenicum*, syn. *Peplis borysthenica*)
* kerirantakukka (*Lythrum hyssopifolia*)
* pikkurantakukka (*Lythrum junceum*)
* ojakaali eli kaljuojakaali (*Lythrum portula*, aiemmin *Peplis portula*)
* pohjanrantakukka eli rantakukka (*Lythrum salicaria*)
* neulasrantakukka (*Lythrum thymifolia*)
* etelänrantakukka (*Lythrum virgatum*)
* tarharantakukka (*Lythrum* × *scabrum*)

Suomessa on tavattu luonnonvaraisena viisi rantakukkalajia. Yleisin on pohjanrantakukka, jota kasvaa napapiirin korkeudelle asti. Se on korkeahko ruohovartinen rantakasvi, jolla on sinipunainen latvaterttukukinto. Ojakaali kasvaa harvinaisehkona Etelä-Suomessa ojissa, lammikoissa ja rannoilla. Kolme muuta, kerirantakukka, pikkurantakukka ja neulasrantakukka, ovat yksittäin havaittuja satunnaiskasveja.

## Lähteet

## Aiheesta muualla
* Suomen Lajitietokeskus: Rantakukat – ''Lythrum''
* Finto: Kassu – Kasvien suomenkieliset nimet: ''Lythrum''
* ITIS: ''Lythrum'' 
* Flora of China: ''Lythrum''
Andrei Makarov (kävelijä)

**Andrei Anatoljevitš Makarov** (; s. 2. tammikuuta 1971) on valkovenäläinen entinen yleisurheilija, joka kilpaili kävelyssä. Hänellä oli Venäjän kansalaisuus vuoteen 1998 saakka.

Makarov voitti Valko-Venäjän mestaruuden 20 kilometrin matkalla kahdesti, vuosina 1999 ja 2003. Hän oli samalla matkalla mukana myös Sydneyn olympialaisissa 2000, joissa hän sijoittui seitsemänneksitoista ajallaan 1.23.33. Makarovin ennätys matkalla on 1.18.23 vuodelta 2000. 

## Lähteet
Andrei Makarov

**Andrei Makarov** on ainakin seuraavien henkilöiden nimi: 

* Andrei Makarov, valkovenäläinen kävelijä
* Andrei Makarov, kazakstanilainen painonnostaja
* Andrei Makarov, venäläinen jääkiekkoilija
Argyll ja Bute

**Argyll ja Bute** (, ) on yksi Skotlannin 32:sta hallintoalueesta (*council area*). Argyll ja Bute on pinta-alaltaan Skotlannin toiseksi suurin hallintoalue. Siellä on arviolta 86&nbsp;890 asukasta (vuonna 2015) ja sen pinta-ala on 6&nbsp;909 neliökilometriä. Sen pääkaupunkina toimii Lochgilphead.

## Alueen kylät ja kaupungit

*Achahoish
*Airdeny
*Appin
*Ardbeg
*Arden
*Ardfern
*Aldochlay
*Ardlui
*Ardmay
*Ardgartan
*Ardpeaton
*Ardrishaig
*Arduaine
*Arrochar
*Barcaldine
*Bellochantuy
*Benderloch
*Blairglas
*Bonawe
*Bowmore
*Cairndow
*Cardross
*Carradale
*Clachan
*Cairnbaan
*Campbeltown
*Clachan of Glendaruel
*Cladich
*Clynder
*Colgrain
*Colintraive
*Connel
*Coulport
*Cove
*Craigendoran
*Craighouse
*Craignure
*Craobh Haven
*Crarae
*Crinan
*Dalavich
*Dalmally
*Druimdrishaig
*Drumlemble
*Duchlage
*Dunbeg
*Dunoon
*Edentaggart
*Faslane Port
*Ford
*Furnace
*Garelochhead
*Geilston
*Glenbarr
*Glenmallan
*Grogport
*Helensburgh
*Innellan
*Inveraray
*Inverbeg
*Inveruglas
*Kames
*Keillmore
*Kilberry
*Kilchenzie
*Kilcreggan
*Kilmadan
*Kilmartin
*Kilmore
*Kilmun
*Kilninver
*Kilmelford
*Lagavulin
*Lochawe
*Lochgair
*Lochgilphead
*Luss
*Machrihanish
*Millhouse
*Minard
*Muasdale
*Oban
*Ormsary
*Otter Ferry
*Peninver
*Portavadie
*Port Askaig
*Port Bannatyne
*Port Charlotte
*Port Ellen
*Portincaple
*Portnahaven
*Portkil
*Rahane
*Rhu
*Rosneath
*Rothesay
*Saddell
*Salen
*Sandbank
*Shandon
*Skipness
*Southend
*Stewarton
*Strachur
*Succoth
*Tarbert
*Tarbet
*Tayinloan
*Taynuilt
*Tayvallich
*Tighnabruaich
*Tobermory
*Torinturk
*Toward
*Whistlefield
*Whitehouse

## Alueen saaret

*Buten saari
*Cara
*Coll
*Colonsay
*Davaar Island
*Fladda
*Gigha
*Glunimore Island
*Gometra
*Gunna
*Inchmarnock
*Iona
*Islay
*Jura
*Kerrera
*Lismore
*Luing
*Treshnish Isles
*Firth of Lorn
*Mull
*Sanda
*Scarba
*Seil (ei aina luokitella saareksi)
*Sheep Island
*Shuna
*Staffa
*Texa
*Tiree
*Ulva

## Lähteet

## Aiheesta muualla

*Hallintoalueen internetsivut
Koripallon miesten SM-sarjakausi 1947

**Koripallon miesten SM-sarjakausi 1947** oli 7. kausi, jolloin pelattiin miesten koripallon Suomen mestaruudesta. Mestaruudesta ottelivat Koripalloliiton ja Työväen Urheiluliiton mestarit ja se ratkaistiin yhdessä ottelussa.

Koripalloliiton mestaruussarjassa pelasi seitsemän joukkuetta ja liiton mestariksi selviytyi Helsingin NMKY puhtaalla pelillä. TUL:n mestaruus ratkaistiin cup-kilpailulla ja loppuottelussa Työväen Maila-Pojat voitti Kotkan Reippaan 29-12.

## Koripalloliiton mestaruussarja

## Mestaruusottelu

HNMKY:n joukkue: Olli Arppe, Eero Castren, Martti Löf, Kalevi Mauno, Erik Nick, Reino Nick, Kauko Pälvi, Toivo Roinainen, Arvo Saari, Lars Spaak, Valmentaja Hemming Lehtinen.

## Lähteet
Koripallon miesten SM-sarjakausi 1949

**Koripallon miesten SM-sarjakausi 1949** oli 9. kausi, jolloin pelattiin miesten koripallon Suomen mestaruudesta. Koripalloliitto ja Työväen Urheiluliitto pelasivat yhteisessä sarjassa ja molemmat ratkaisivat erillään myös liittokohtaiset mestaruudet.

TUL:n mestaruuden 7 joukkueen sarjassa vei Työväen Maila-Pojat, joka keräsi 11 pistettä korierolla 206-155.

Suomen mestaruus ratkesi 3. huhtikuuta, jolloin HOK-Veikot voitti Työväen Maila-Pojat 37-24. 16. joulukuuta Sörnäisten NMKY yllätti HOK-Veikot SKL:n mestaruusottelussa 33-28.

## Mestaruussarja

## Lähteet
Andrei Makarov (painonnostaja)

**Andrei Makarov** (; s. 11. huhtikuuta 1972) on kazakstanilainen entinen painonnostaja.

Makarov osallistui arvokisoihin ensimmäistä kertaa vuonna 1994, jolloin hän sijoittui MM-kisoissa viidenneksi. Hän sai seuraavana vuonna Kantonissa MM-pronssia alle 91-kiloisten sarjasta nostettuaan yhteistuloksen 380 kiloa ja oli samassa sarjassa kahdeksastoista Atlantan olympialaisissa 1996. Makarov oli MM-kisojen neljäs vuonna 1997 ja sai Aasian kisoista 1998 kultaa alle 94 kilon painoluokasta. Hän sai sarjasta Aasian-mestaruuskilpailujen pronssia Osakassa 2000.

Makarov sijoittui Sydneyn olympialaisissa 2000 kolmanneksitoista tuloksellaan 375 kg ja oli vuoden 2002 Aasian kisoissa neljäs. Hän sai vielä Aasian-mestaruuskilpailujen hopeamitalin vuonna 2004 ennen kuin lopetti uransa.

## Lähteet
Auringonsäde/Pommisuoja

**Auringonsäde/Pommisuoja** on Ville Leinosen kuudes sooloalbumi, joka julkaistiin 7. syyskuuta 2011. Levy jakaantuu kahteen osaan, jotka ovat Auringonsäde ja Pommisuoja. Auringonsäde on tunnelmaltaan hauraampi ja herkempi, kun taas jälkimmäinen Pommisuoja on raskaampi ja uhkaavampi. Leinonen palasi tällä levyllä tyylillisesti kokeilevampaan ja elektronisempaan soittoon, jota kuultiin hänen ensimmäisellä *[[Raastinlauluja]]* -levyllään. Hän itse sanoi levyn olevan huomattavasti parempi kuin edellinen *[[Majakanvartijan uni]]*, ja siksi tämän albumin mainosvideolla poltetaankin kyseinen levy. 

Levy sisältää myös kappaleen Ensimmäistä kertaa, jonka Ville Leinonen laulaa yhdessä Paula Vesalan kanssa.

## Kappaleet
# 
# 
# 
# 
# 
# 
# 
# 

## Arvostelut
* Rumba: 
* Soundi: 

## Lähteet

## Aiheesta muualla
* Albumi Fonal Recordsin sivuilla, jossa myös kaksi biisinäytettä. 
* Levyn mainosvideo YouTubessa
Sepelpöllönen

**Sepelpöllönen** (*Otus bakkamoena*) on pöllöihin kuuluva lintu. Sitä tavataan hyvin laajalla alueella Etelä-Aasiassa Arabian niemimaan itäosasta alkaen Intian, sen pohjoisosia lukuun ottamatta, ja Sri Lankan kautta Indonesiaan. Lajiin kuului aiemmin nykyisin omaksi lajikseen erotettu *Otus lettia*. Sen lajinimi on johdettu sanasta ”bakamuna”, sinhalan kielellä tornipöllö *(Tyto alba)* ja kalahuuhkaja *(Ketupa zeylonensis)*.

Lintu on yleinen paikkalintu metsäisillä alueilla. Se pesii puunkolossa ja munii pesään 3–5 munaa.

Pöllö on pieni (23–25&nbsp;cm), joskin pöllösistä suurimpia. Kuten muillakin pöllösillä, sillä on pienet korvatupsut. Sen yläosa on harmaa tai ruskea, ja siinä on heikkoa nahanruskeaa pilkutusta. Alapuoli on nahanruskea, ja siinä on ohuita tummempia juovia.

Naamakiehkura on vaalea tai nahanruskea, silmät ovat oranssit tai ruskeat. Kaulassa on nahanruskea raita. Sukupuolet ovat samanlaisia. Se lentää syvään aaltomaisesti.

Laji on yölintu. Luontaisen suojavärinsä ansiota sitä on vaikea havaita päiväsaikana, mutta usein sen paikallistaa siitä, että pikkulinnut kiusaavat sitä kun se on puunoksalla. Se syö lähinnä hyönteisiä. Ääni on vaimea yksisävelinen (*”vak”*).

Laji muistuttaa hyvin paljon sitä suurempaa vaeltavaa pöllöä *Otus lettiaa* ja idänkyläpöllöstä *Otus sunia*. Ne erottaa äänestä ja silmienväristä.

Se painaa 126&nbsp;g.

Sen elinpiiriä ovat subtrooppiset ja trooppiset kuivat ja kosteat alavat ja vuoristometsät, viljellyt alueet, puutarhat ja kaupunkialueet.

## Alalajit
Sillä on 15 alalajia:
* Otus bakkamoena bakkamoena Pennant, 1769
* Otus bakkamoena condorensis Kloss, 1930
* Otus bakkamoena deserticolor Ticehurst, 1922
* Otus bakkamoena erythrocampe (Swinhoe, 1874)
* Otus bakkamoena gangeticus Ticehurst, 1922
* Otus bakkamoena glabripes (Swinhoe, 1870)
* Otus bakkamoena kangeanus Mayr, 1938
* Otus bakkamoena lempiji (Horsfield, 1821)
* Otus bakkamoena lettia (Hodgson, 1836)
* Otus bakkamoena marathae Ticehurst, 1922
* Otus bakkamoena plumipes (Hume, 1870)
* Otus bakkamoena pryeri (Gurney, 1889)
* Otus bakkamoena semitorques Temminck & Schlegel, 1844
* Otus bakkamoena umbratilis (Swinhoe, 1870)
* Otus bakkamoena ussuriensis (Buturlin, 1910)

## Lähteet
Bettie Wilson

**Bettie Antry Wilson**, o.s. *Rutherford*, (13. syyskuuta 1890 Bentonin piirikunta, Mississippi, Yhdysvallat – 13. helmikuuta 2006 New Albany) oli yhdysvaltalainen nainen. Wilson kuoli 115 vuoden ja 153 päivän iässä, ja hän on vanhimmaksi koskaan elänyt mississippiläinen. Wilson oli orjien tytär. Hänen vanhin poikansa eli 98-vuotiaaksi. Häneltä jäi kuollessaan viisi lastenlasta, 46 lastenlastenlasta, 95 lastenlastenlastenlasta ja 38 lastenlastenlastenlastenlasta.

## Lähteet
S/S Poseidonin seikkailu

**S/S Poseidonin seikkailu** (engl. *The Poseidon Adventure*) on vuonna 1972 ensi-iltansa saanut katastrofielokuva. Sen pääosia esittävät Gene Hackman, Ernest Borgnine, Red Buttons, Carol Lynley, Roddy McDowall, Stella Stevens, Shelley Winters, Jack Albertson, Pamela Sue Martin, Arthur O'Connell, Eric Shea ja Leslie Nielsen. Elokuvan on ohjannut Ronald Neame. 

Elokuva kertoo Poseidon-nimisestä risteilijästä, jonka hyökyaalto kaataa ylösalaisin. Elokuvan lopussa vain kuusi ihmistä selviytyy onnettomuudesta. 

Elokuva oli taloudellinen menestys ja voitti kaksi Oscar-palkintoa, Golden Globen ja BAFTA-palkinnon sekä Motion Pictures Sound Editors -järjestön palkinnon parhaasta äänityksestä. Elokuva sai myöhemmin jatko-osan *[[Merten saalistajat]]*. 

Tarina on kuvattu uudelleen kahdesti: vuonna 2005 ilmestyi John Putchin ohjaama samanniminen televisioelokuva, ja vuonna 2006 ilmestyi *[[Poseidon (elokuva)|Poseidon]]*, jonka ohjasi Wolfgang Petersen.

*S/S Poseidonin seikkailu* aloitti lyhyeksi jääneen katastrofielokuvien genren tuottajansa Irwin Allenin kehittelemänä. Allen seurasi keksimäänsä kaavaa läpi 1970-luvun, kunnes lajityypin vetovoima alkoi kadota 1980-luvulle tultaessa. Elokuvissa ihmisen omat keksinnöt (muun muassa laivat, lentokoneet ja tornitalot) kääntyvät ihmistä vastaan luonnonvoimien auttamana. Päähenkilöt kerätään yhteen suljettuun paikkaan, ja alkaa tapahtua. Katsoja saa ihastella erikoistehosteita ja jännittää, kuka henkilöhahmoista pelastuu ja kuka ei.

## Roolit

## Lähteet

## Aiheesta muualla
* 
* 
* 
*
Koripallon miesten SM-sarjakausi 1948

**Koripallon miesten SM-sarjakausi 1948** oli 8. kausi, jolloin pelattiin miesten koripallon Suomen mestaruudesta. Koripalloliitto ja Työväen Urheiluliitto pelasivat jälleen yhteisessä sarjassa vaikka molemmat ratkaisivat erillään myös liittokohtaiset mestaruudet.

TUL:n mestaruus ratkaistiin cup-kilpailulla ja loppuottelussa Helsingin Isku voitti Kotkan Reippaan 26-16.

Suomen mestaruus ratkesi 4. huhtikuuta, jolloin Helsingin Kiri-Veikot voitti HNMKY:n 27-11. Kiri-Veikot voittivat myös SKL:n mestaruuden, josta pelattiin syyskaudella.

## Mestaruussarja

## Lähteet
Nikkinen

**Nikkinen** on suomalainen sukunimi, joka on muun muassa seuraavilla henkilöillä:

* Eemeli Nikkinen (1883–1952), kauppias, yrittäjä yritysjohtaja, kauppaneuvos 
* Erik Nikkinen (s. 1944), nyrkkeilijä
* Esko Nikkinen (1916–1976), kauppias, yrittäjä yritysjohtaja, kauppaneuvos 
* Ferdinand Nikkinen (1894–1971), romaniaktivisti, laulaja ja äänenmuodostuksen opettaja
* Heidi Nikkinen (s. 2001), ampuma- ja maastohiihtäjä
* Jaakko Nikkinen (1884–1946), kirjailija
* Jiri Nikkinen (s. 1965), muusikko ja lauluntekijä
* Reima Nikkinen (1944–2018), flamencotanssija ja romaniaktivisti, Ferdinand Nikkisen poika
* Soini Nikkinen (1923–2012), keihäänheittäjä
* Veeti Nikkinen (s. 2002), lentopalloilija

## Kuvitteellisia henkilöitä
* Aki Nikkinen, tv-sarjassa Salatut elämät
* Alissa Nikkinen (ent. *Mustavaara*), tv-sarjassa Salatut elämät
Paula Wilson

**Paula Birgitta Wilson** (s. 26. joulukuuta 1949) on kemiönsaarelainen matkailuyrittäjä, koulutukseltaan valtiotieteen maisteri. Hän teki 1990-luvulla aloitteen Bengtskärin majakan kunnostamisesta. 

Wilsonin sisar on laulaja Sonja Lumme.

## Teoksia
* *Skärgårdshavets miljövårdsområde och nationalpark: En presentation av nationalparkskommissionens betänkande.* Åbolands skärgårdsförbund, 1976 
* *Bengtskär: Fyr, hem och slagfält*. Schildt, 2001. 
* *Bengtskär 26.7.1941: Taistelun muisto elää = Bengtskär 26.7.1941: Minnet av striden lever.* Toimittaneet Henri Terho ym. Käännökset: Anssi Hynynen ja Paula Wilson. Turun yliopistosäätiö, 2001. 
* *Bengtskär: Majakka, koti ja taistelutanner*. Suomentaneet Virpi Heino ja Paula Wilson. Schildt, 2001. 
* *Röster från forntiden: Gamla ortnamn berättar*. Schildt, 2007. 

## Lähteet

## Kirjallisuutta
*
HMS Blenda

**HMS Blenda** oli Ruotsin laivaston vuonna 1874 vesillelaskettu 1. luokan tykkivene.

## Valmistus
Alus  tilattiin Lindholmenin telakalta ja se laskettiin vesille 16. lokakuuta 1874. Alus otettiin palveluksen 21. toukokuuta 1875. Alus valmistettiin teräksestä ja oli varustettu kahdella mastolla, joihin kyettiin nostamaan kaikkiaan 430 m² purjeet.

## Palvelus
Alus kävi Krimin sodan aikana vuosina 1877–1878 Konstantinopolissa valvomassa Ruotsin etuja alueella. Alus siirrettiin 1887 torpedoveneiden emälaivaksi. Sille asennettiin vuonna 1898 uudet kattilat, jolloin yksi savuhormi poistettiin. Alus siirrettiin vuonna 1910 sukellusveneiden emälaivaksi ja edelleen vuonna 1931 rannikkotykistön miinakoululle majoitusalukseksi.

Alus poistettiin palveluksesta vuonna 1942. Toisessa maailmansodassa alus oli sijoitettuna Norrköpingin satamaan varastolukseksi. Alus muutettiin rahtialukseksi vuonna 1951 ja se myytiin vuonna 1954 nimettynä *SS Terciaksi*. Alus myytiin edelleen Brasiliaan vuonna 1954, jolloin se ristittiin *SS Santa Ceciliaksi*.

## Lähteet
*
*

### Viitteet
HMS Disa (1877)

**HMS Disa** oli Ruotsin laivaston vuonna 1877 vesillelaskettu 1. luokan tykkivene.

## Valmistus

Alus tilattiin Karlskronan telakalta ja se laskettiin vesille 21. huhtikuuta 1877. Alus otettiin palveluksen vielä samana vuonna 6. elokuuta. Alus valmistettiin teräksestä ja oli varustettu kahdella mastolla, joihin kyettiin nostamaan kaikkiaan 430 m² purjeet. Alukselle asennettiin vuonna 1892 uusi tulenjohtotorni, jonka suojana oli 51 millimetrin panssarointi. Se siirrettiin vuonna 1915 emälaivaksi.

## Palvelus
Alus poistettiin vuonna 1925 palveluksesta, minkä jälkeen siitä tehtiin maalilaiva. Vuoden 1927 taisteluammunnoissa *[[HMS Drottning Victoria]]* upotti maalina olleen aluksen.

## Lähteet
*
*

### Viitteet
Negatiivinen turvatakuu

**Negatiivinen turvatakuu** on kansainvälisessä politiikassa esiintyvä käsite, joka merkitsee ydinasevaltion antamaa takuuta siitä, ettei se käytä tai uhkaa käyttää ydinaseitaan sellaista valtiota vastaan, jolla ydinasekapasiteettia ei ole. Mikään ydinasevalta ei toistaiseksi ole antanut kansainvälisen lainsäädännön kannalta sitovia ja ehdottomia negatiivisia turvatakuita, mutta on olemassa lukuisia ehdollisia turvatakuujärjestelmiä sekä ydinasevaltioiden yksipuolisia (ts. ei laillisesti sitovia) julistuksia.

Erotuksena negatiivisista turvatakuista, positiiviset turvatakuut merkitsevät ydinasevaltion antamia takuita avusta ydinaseettomalle valtiolle, mikäli tämä joutuu ydinasehyökkäyksen kohteeksi.

## Katso myös
*Ydinaseriisunta
*Ydinaseohjelmat eri maissa
*Ydinsulkusopimus

## Lähteet
*Global Security Institute: Fact Sheet - Negative Security Assurances 
*Reaching Critical Will: Negative Security Assurances

## Aiheesta muualla
*U.S. Arms Control Association: "Negative Security Assurances" At a Glance
Fäderneslandet

**Fäderneslandet** oli Ruotsin laivaston 64-tykkinen linjalaiva.

## Valmistus
Alus perustui Fredrik Henrik af Chapmanin tekemiin piirustuksiin linjalaiva *Kronprins Gustav Adolfin* valmistamiseksi. Samoilla piirustuksilla valmistettiin lopulta kymmenen alusta. *Fäderneslandet* tilattiin Karlskronan telakalta ja valmistui 1783.

## Palvelus
Alus osallistui palveluksensa aikana vuosien 1788–1790 ja 1807–1814 sotiin. Alus poistettiin 1864.

## Lähteet

### Viitteet
Puhelu tuntemattomalta

**Puhelu tuntemattomalta** (engl. *Ransom!*) on vuonna 1956 kuvattu rikosdraama. Elokuvan pääosia esittävät Glenn Ford, Donna Reed, Leslie Nielsen, Juano Hernandez, Robert Keith, Richard Gaines, Mabel Albertson, Alexander Scourby, Bobby Clark, Ainslie Pryor, Lori March, Robert Burton, Juanita Moore ja Charles Herbert. Elokuvan on ohjannut Alex Segal. Elokuvasta tehtiin uusintaversio vuonna 1996 nimellä *[[Ransom – lunnaat]]* ja sen ohjasi Ron Howard. Elokuva oli Leslie Nielsenin ensimmäinen näyttelijänä. Tätä ennen hän toimi kertojana elokuvassa *[[The Battle of Gettysburg]]*.

## Aiheesta muualla
*
Delta Force (elokuva)

**Delta Force** () on vuonna 1986 ensi-iltansa saanut yhdysvaltalainen toimintaelokuva, jonka on ohjannut ja käsikirjoittanut Menahem Golan. Se kertoo Yhdysvaltain armeijan erikoisjoukon, Delta Forcen, operaatiosta pelastaa libanonilaisten terroristien suorittaman lentokonekaappauksen panttivangit.  Pääosassa esiintyvät Chuck Norris ja Lee Marvin.

Suomessa elokuvan ensi-ilta oli 10. lokakuuta 1986.

## Rooleissa

## Palkinnot
### Ehdokkuudet
*Young Artist
**1987 Poikkeuksellinen esiintyminen nuorelta näyttelijältä, sivurooli elokuvassa: Natalie Roth 

## Arvostelu
Elokuvakriitikko Roger Ebert antoi elokuvalle kolme tähteä viidestä ja hän kehui erityisesti elokuvan vihollista näytelleen Forsterin roolisuoritusta.

## Lähteet

## Aiheesta muualla
* 
* Leffatykin arvostelu
Bernard and the Genie

**Bernard and the Genie** on vuonna 1991 valmistunut televisioelokuva, joka perustuu *[[Tuhat ja yksi yötä|Tuhannen ja yhden yön tarinoihin]]*. Elokuvan pääosia esittävät Lenny Henry, John Gabriel, Alan Cumming, Rowan Atkinson, Denis Lill, Angela Clarke ja Marcia Ashton. Elokuvassa ilkeä velho vangitsee hengen lamppuun, jonka eräs taidekauppias löytää 2&nbsp;000 vuotta myöhemmin. Henki lupaa toteuttaa miehen toiveet, minkä seurauksena hän joutuu ongelmiin. Elokuvan on ohjannut Paul Weiland.

## Aiheesta muualla
*
Catsuit

**Catsuit** () on polyvinyylikloridista tai lateksista tehty kokovartaloasu, joka on suunniteltu sekä miehille että naisille. Asuja valmistetaan moniin erilaisiin käyttötarkoituksiin. Catsuitit peittävät aina vähintään koko vartalon, mutta jotkut niistä voi peittää myös kädet tai jalat jalkapohjia myöten.

Joissakin valtioissa zentai-asuja kutsutaan myös catsuiteiksi, kuten Japanissa.

Jotkut ihmiset kokevat catsuitin seksuaalisesti kiihottavana.

## Käyttö
Catsuittien valmistusmateriaalin venyvyyden takia niitä käytetään aika monia aktiviteetteja harrastettaessa, kuten sukeltelussa, murtomaahiihdossa ja pyöräilemisessä.

## Lähteet

## Aiheesta muualla
Christian Hansen (kilpapurjehtija)

**Niels Christian Kjærgaard Hansen** (s. 3. tammikuuta 1944) on tanskalainen entinen kilpapurjehtija. Hän edusti seuratasolla Øresunds Sejlklub Fremiä. Hansen oli mukana Méxicon olympialaisissa 1968 5,5mR-luokan kisassa, jossa Tanska oli kolmastoista eli kilpailun toiseksi viimeinen joukkue.

## Lähteet
Christian Hansen

**Christian Hansen** on ainakin seuraavien henkilöiden nimi: 

* Christian Frederik Hansen, tanskalainen arkkitehti
* Hans Christian Hansen, tanskalainen arkkitehti
* Christian Julius Hansen, tanskalainen säveltäjä
* Christian Hansen, tanskalainen voimistelija
* Christian Hansen, tanskalainen poliitikko
* Emil Christian Hansen, tanskalainen sienitieteilijä
* Hans Christian Hansen, Tanskan entinen pääministeri
* Christian Hansen, saksalainen toisen maailmansodan kenraali
* Christian Hansen Vennemoe, norjalainen poliitikko
* Christian Hansen Wollnick, norjalainen poliitikko
* Jørgen Christian Hansen, tanskalainen soutaja
* Christian Hansen, tanskalainen kilpapurjehtija
Albert Eckhardt

**Albert "Hippu" Sakari Severiano Eckhardt** (s. 15. tammikuuta 1994) on suomalainen golfaaja. Hän edustaa St. Laurence Golfia. Eckhardt voitti alle 16-vuotiaiden European Young Masters -kilpailun vuonna 2010. Hänen valmentajansa on Timo Rauhala. Lokakuussa 2014 Eckhardt siirtyi ammattilaiseksi.

Echardt valmistui ylioppilaaksi Haukilahden lukiosta joulukuussa 2013.

Eckhardtin kaksi ensimmäistä etunimeä tulevat "suvusta", mutta kolmannen nimensä **Severiano** hän sai Severiano Ballesteroksen, isänsä suosikkigolfaajan, mukaan.

## Saavutukset
* 3. Nuorten SM-joukkue 2007
* 2. P-16 Reikäpelin-SM 2008
* 2. P-16 Reikäpelin-SM 2009
* 2. Nuorten SM-joukkue 2009
* 2. FJAR (Finnish Junior Amateur Ranking) 2009
* 1. European Young Master 2010
* 1. P-16 Lyöntipelin-SM 2010
* 2. FJAR 2010
* Kauden Komeetta 2010
* 1. Finnish Tour Kytäjä Golf 2011
* 1. Finnish Amateur Championship (Erkko Trophy) 2011 

## Lähteet
HMS Göteborg (K21)

**HMS Göteborg** (runkonumero K21) on Ruotsin laivaston Göteborg-luokan korvetti.

## Valmistus

Alus tilattiin 1. joulukuuta 1985 Karlskronan telakalta. Se laskettiin vesille 13. huhtikuuta 1989 ja valmistui 13. maaliskuuta 1990.

## Lähteet
*
*

### Viitteet
Koripallon miesten SM-sarjakausi 1946

**Koripallon miesten SM-sarjakausi 1946** oli 6. kausi, jolloin pelattiin miesten koripallon Suomen mestaruudesta. Kauden päättyessä Turun Riento ja Helsingin NMKY olivat tasapisteissä ja mestaruus oli ratkaistava uusintaottelussa,

## Mestaruussarja

**Uusinta mestaruudesta**

HNMKY:n joukkue: Osmo Joutsen, Simo Joutsen, Hemming Lehtinen, Eeri Nick, Reino Nick, Kauko Pälvi, Lars Spaak, Osmo Tuominen.

**TUL:n mestaruus**

## Lähteet
Koripallon miesten SM-sarjakausi 1945

**Koripallon miesten SM-sarjakausi 1945** oli 5. kausi, jolloin pelattiin miesten koripallon Suomen mestaruudesta. Kauden päättyessä Helsingin Kiri-Veikot vei Suomen mestaruuden.

## Koripalloliiton mestaruussarja

**TUL:n mestaruus**

## Lähteet
* Koripalloliiton tulossivut

### Viitteet
Kaupunki liekeissä

**Kaupunki liekeissä** () on vuonna 1979 ensi-iltansa saanut yhdysvaltalainen katastrofielokuva. Elokuvan pääosia esittävät Barry Newman, Susan Clark, Shelley Winters, Leslie Nielsen, James Franciscus, Ava Gardner, Henry Fonda ja Jonathan Welsh. Elokuvan on ohjannut Alvin Rakoff. *Kaupunki liekeissä* ei menestynyt taloudellisesti.

## Vastaanotto
*[[Video-opas|Video-oppaassa]]* vuodelta 1994 Bello Romano luonnehti teosta yllätyksettömäksi ”pyromaanikoiden suosikkielokuvaksi” ja antoi sille kaksi tähteä viidestä, mikä vastaa sanallista arviota ”keskinkertainen”.

## Lähteet

## Aiheesta muualla
* 
*